
E primăvară ! 

Cu mult soare, lumină, 

căldură! 

Stimaţi colegi, dragi 
studenti, prieteni, rude, e tim- 
pul să dăm viață aspirațiilor 
idealurilor noastre! 

Fie ca această primăvară 
să readucă speranța optimis- 
mului, credință în mai bine și 
spor în toate. 

O primăvară plină de 
energie, entuziasm și bucu- 
rii! 


Gheorghe AVORNIC, 
dr.hab., prof.univ. 


dr.hab. în drept, 
conf. universitar 


) Raisa Grecu, 


Aurelia Crivoi, 
dr.hab. în științe biologice, 
prorector Știință 


Mărţișorul 


M ărțişorul este diminutivul 
zeității Marte. 

Mărţișorul semnifică renaștere, 
noroc, rod bogat, unire a desti- 
nelor, relațiilor sentimentale. Mai 
puţin însă s-a remarcat că îngemă- 
narea alb-roșu a amuletei exprimă 
împletirea inseparabilă a celor 
două principii: masculin și feminin, 
ca permanentă mișcare și schimb 
al forţei vitale. 

Semnificaţia culorilor: alb — pu- 
ritate, paradis, mis- 
ter, virginitate, ade- 
văr și roșu - iubire, 
dorinţă, energie, 
acţiune, victorie. 

Mărţișorul se 
poartă la piept în 
dreptul inimii, la 
gât sau la mână 
toată luna martie 
până la primul pom 
înflorit cu flori albe. La sfârșitul lu- 
nii se pune la icoană până la anul 
viitor, sau pe ramura unui pom tâ- 
năr și, dacă acesta rodește, anulva 
fi îmbelșugat, ori pe trandafiri sau 
pe iarbă verde noaptea și, dacă a 
prins rouă, va purta noroc. 

Descoperirile arheologice ates- 
tă că sosirea primăverii se celebra și 
8000 de ani în urmă. Mărţișoarele 
erau confecționate iarna din pie- 
tricele albe și roșii înșirate pe aţă și 
se purtau după 1 Martie. 

La daci Mărţișorul era fiul zeiţei 


` 


AA 


Elena Polinicenco, 
contabil-șef 


PE, 


Valentina Coptileţ, 
dr. în drept, conf. A 
universitar, prorector 

Dochia. Îmbrăcată în 12 cojoace 
(12 zei olimpieni din prim rang sau 
12 luni ale anului), ea pleacă cu 
oile la munte. Umblând prin pădu- 
re, torcând lână, ea găsi un bănuţ, 
i-a făcut gaură, a trecut prin ea un 
fir de aţă și l-a pus la gât. 

Acesta a fost primul Mărţişor. 
Timpul s-a încălzit și Dochia își dez- 
bracă pe rând cojoacele. Din Faur 
a venit un vifor cumplit, care a 
îngheţat-o. Și azi în munţii Ciahlă- 
ului se vede, trans- 
formată în stană de 
piatră, zeița Dochia 
și oile ei. 

În credinţa po- 
pulară, Mărţișorul 
alungă iarna (bo- 
lile, timpul rău, 
care aduce pagu- 
be semănăturilor) 
și face să renască 
natura, prin apariţia primelor flori 
de primăvară. Zeul fecundității 
naturii, Mărţişor, e numit și Ger- 
mănar, pentru că ocrotește de 
frig sămânţa încolţită (germenele 
Vieţii noi). 

Pentru a câștiga bunăvoința 
divinității, Mărţişor, oamenii or- 
ganizează ceremonii, slăvindu-l în 
cântece, în speranţa că el îi va pro- 
teja și le va îndeplini doleanţele. 

La romani zeul Marte inițial era 
ocrotitorul câmpului și al turmelor, 
el personifica renașterea naturii. 


i 


= nha < 
Svetlana Slusarenco, 
4 drîn drept, conf.universitar 


Aliona Lisîi, p“ 
dr.conf. în șt. economice, 
conf. universitar 


P aștele este cea mai im- 
portantă sărbătoare 
creștină a anului. Paștele se 
sărbătorește prima duminică 
de după prima lună plină de 
după echinocțiu de primă- 
vară (momentul când ziua și 
noaptea sunt egale în orice 
loc de pe Pământ). 
Sărbătoarea Paștelui 
Creștin în prima duminică 
după luna plină este o hotă- 
râre Sinodului Ecumenic din 


anul 325 d.H. 
În anul acesta, 2017, 
Paștele cade pe 16 aprilie. 
Sărbătoarea este cele- 


brată de creştini 
în amintirea învi- 
erii lui Hristos, a 
biruinței vieții asu- 
pra morții și a eli- 
berării noastre din 
robia păcatului. 
Paștele Creștin 
își are originea în 
paștele evreiesc 
Pesach. Prin Pes- 


1 ÎN 


conf.univ. 


Ana Avornic, 
lector. univ., 
doctorandă 


l primăvarii Sf 

16 aprilie - 
Invierea Domnului Isus Hristos 


Paștele 
(originea și semnificaţia) 


Tatiana Gribincea, 
dr.în șt.economice, 


ach evreii sărbătoresc ziua 
eliberării de robia egipteană. 
Pentru prima dată Paștele a 
fost sărbătorit cu aproxima- 
tiv 1400 de ani înainte de 
Hristos. 

Semnificaţia Pastelui 
Creștin diferă de cea a 
Paștelui evreiesc. Prin Isus 
Hristos Dumnezeu a reînoit 
legământul făcut cu israeliţii, 
devenind de această dată 
un legământ cu toți oamenii 
care au vrut să primească ier- 
tarea păcatelor prin jertfa lui 
Isus Hristos. 


Victoria Gonţa, 
dr.în psihologie, 
conf. universitar 


Eugenia Cojocaru, 
dr.hab în drept, 
prof.univ 

ând se solicită să nu- 
mim calitățile unui stu- 
dent contemporan, ca în son- 
dajul din pagina de faţă, nu 
putem prezenta un calapod, 
după care am putea potrivi 
imaginea învățăceilor noștri, 
a celor consideraţi „ideali”. 
În fiecare student este un sol 
fertil pentru sămânţa din care 
va răsări o personalitate. 
Dintre multiplele calităţi 
ale unei personalităţi în per- 
spectivă, preţuim înalt dis- 
ciplina la om. Nu numai cea 
care ţine de prezentarea fără 
întârziere la ore, susținerea la 
timp a examenelor etc., ci și 
la respectarea tutror regulilor 
de purtare. 
Fertilitatea solului 
în care e sădită sămânţa 
personalităţii în perspectivă 


Personalitatea în perspectivă 


nu poate condiționa roada 
scontată, dacă studentul nu 
este muncitor și harnic. Fără 
aceste calități nu poţi obţine 
nimic. 

Din marea carte de 
învăţatură, care este viața, 
am mai nota o idee, foarte 
importantă, o calitate, uneori 
neglijată: omenia. 

Omul nu crește izolat. 
Personalitatea se modelează 
și datorită relaţiilor cu mediul 
în care trăiește, cu compor- 
tamentul tău. Vei fi omenos, 
vei avea comportament bi- 
nevoitor, vei fi înțelegător, om 
de omenie, mediul social îţi 
va răspunde cu aceeași ati- 
tudine. Prin urmare, vei avea 
condiţii favorabile de a crește, 
de a fi prețuit și a te simţi în 
apele tale. 


În mediul studenţesc, și 
nu numai, poţi să auzi opinia 
că internetul poate înlocui 
lectura, cititul tradițional al 
cărţilor. Prin internet poţi afla 


Arta cuvântului, în special 
a exprimării artistice, o poți 
însuși cu cartea deschisă, ci- 
tind pagină cu pagină. Rămân 
în vigoare cuvintele marelui 


multe. Dar, nici pe departe, 
nu poți găsi aici toate aspec- 
tele dezvoltării științelor. 


nostru cărturar din secolul 
al XVII-lea Miron Costin: „nu 
este alta... mai de folos za- 


bavă decât cititul cărţilor”. 
Cărţile sunt și azi arma, cu 
ajutorul căreea nu vom capi- 
tula în fața ignoranței. 

Un student contemporan 
trebuie să preţuiască mult 
cultura vorbirii, să nu fie 
înșelat cu ideea, pe care a 
promovat-o cineva din înalții 
demnitari: „principalul e să 
ai pe limbă (n.n — adică ce 
mânca), nu limbă” Noi însă 
suntem convinși, o cultură 
înaltă a vorbirii constituie ușa 
deschisă spre toate științele, 
spre o comunicare eficientă, 
iar din „scrierea unui om se 
cunoaște gradul de cultura al 
acestuia... ” (M. Eminescu). 

Un student din 
învățământul superior de- 
vine un specialist pe potriva 
rigorilor europene de azi și 


prin capacităţile sale de a-și 
exercita funcțiile profesio- 
nale pe bază științifică. De- 
butul acestor deprinderi se 
vădește chiar din primii ani 
de studenţie. Fără asemenea 
capacităţi ale viitorului speci- 
alist, domeniul de activitate 
respectiv nu va progresa, nu 
se va dezvolta nici specialistul 
în cauză. 

Odată ce noi ne-am impli- 
cat în procesul de la Bologna, 
studentul nostru trebuie să 
dispună de toate calitățile 
necesare unui specialist care 
ar corespunde cerinţelor eu- 
ropene, nu numai celor de azi, 
ci și ale celor de mâine. 


Aurelia Crivoi, 
dr. habilitat în biologie, 
prof. universitar 


E ste un principiu de bază al 
învățământului universitar ca pregă- 
tirea specialiștilor de înaltă calificare să țină 
cont de rigorile europene de mâine față 
de specialiști în cele mai diverse domenii. 
Calitățile unui student contemporan sunt 
seminţele din care va încolți profesionistul 
în creștere și omul care va promova știința și 
cultura într-un stat de drept și democratic. 

Prin răspunsurile la un set de întrebări 
redacția ziarului „UNIVERSUL” intenţionează 
să afle care ar fi imaginea studentului ideal 
contemporan în viziunea... studenţilor de la 
USPEE „C. Stere”. 

lată întrebările adresate: 

1. Numiţi trei calităţi pe care trebuie să le 
aibă un student contemporan. 

2. Notele la examene sunt calități distinc- 
tive ale unui student ideal? 

3. Lectura este un semn al „calităţi“? 

4. În ce măsură este importantă cultura 
vorbii? 

5. Cât de importante 
capacitățile creative? 

6. Cât de necesară este implicarea stu- 
dentului în activitățile stiintifice? 

7. Cât de importante sunt relaţiile stu- 
dentului cu colegii? 

În continuare propunem doar câteva răs- 
punsuri, astfel încât să putem avea o imagine 
a felului cum ar trebui să fie studentul ideal 
contemporan. 


sunt astăzi 


Denis Coșulean, 
Facultatea Științe Economice: 
1. Studentul ideal trebuie să fie priete- 
nos, amabil, responsabil. 
2. Notele la examene nu întotdeauna ca- 
racterizează studentul ideal. Dar notele ar fi 


niște dovezi al unui efort, ale unor capacități 
și responsabilități. 

3. Lectura sporește nivelul inteligenţei. 
Dar consider important și cât de receptiv ești 
la cele citite. 

4. Cultura vorbirii este foarte importantă 
pentru oricare student. Cum ai putea promo- 
va cultura profesiei tale, dacă nu printr-o co- 
municare verbală inteligentă. 

5. Capacităţile creative se dezvoltă încă 
pe băncile universitare, dacă nu chiar mai 
înainte. Funcţiile profesionale sunt exerci- 
tate azi de către un specialist cu studii su- 
perioare în corespundere cu cerințele de 
mâine. 

6. Consider de datoria studentului ideal 
să se implice în activitatea științifică, întrucât 
aceasta favorizează dezvoltarea intelectuală 
și profesională. 

7. Relaţiile cu colegii întotdeauna trebuie 
să fie bune. acestea trebuie să fie bazate pe 
principiile prieteniei și ajutorului reciproc. 


Mădălina Tureţchi, 

Facultatea de Relaţii Internaţionale: 

1. Studentul ideal trebuie să fie responsa- 
bil, creativ și punctual. 

2. În unele cazuri „DA”, sunt studenţi care 
depun efort pentru a căpăta informaţii utile, 
datorită cărora ar primi notele bine merita- 
te, iar în alte cazuri „NU”, deoarece nu toți 
studenţii au o atitudine înţeleaptă faţă de un 
obiect sau altul de studiu, sau față de profe- 


sor. 

3. Evident, lectura este cea mai bună sur- 
să de informaţie. În acest sens, sunt de acord 
cu Joseph Brodsky, care afirmă: „Există crime 
mai mari decât aceea de a arde cărţile. Una 
din ele este să nu le citești”. 


Studentul contemporan în viziunea ... studentului 


4. În prezent studenţii au un vocabular 
în care utilizează multe rusisme, anglicisme, 
care uneori nu sunt potrivite contextului. 
Dar rămâne a fi prestigios ca un student să 
aibă un vocabular bogat, o dicţie perfectă 
și să posede mai multe limbi. Comunicarea 
verbală devine astfel mai eficientă și mai 
intimă. 

5. După părerea mea, capacităţile cre- 
ative sunt cele ce permit studentului să 
se afirme, altfel spus, relevă felul cum îţi 
îndeplinești funcţiile profesionale. 

6. Implicarea în activităţile științifice este 
o practică bună pentru un student care va 
deveni un promotor al domeniului științific 
în care activează. 

7. Relaţiile cu colegii sunt foarte impor- 
tante. Ele ne fac să ne simţim bine și confor- 
tabil, să avem ajutorul celui de lângă noi. lar 
relaţiile student-profesor sunt cele care te 
pot inspira la fapte mari. 


Veronica Vulpe, 
Facultatea Ecologie și Protecţia Mediului: 

1. Onest, înţelegător și răbdător. 

2. Notele bune sunt o dova- 
dă a perseverenţei, înțelepciunii și a 
responsabilității pe care trebuie să le aibă 
orice student. 

3. Științele se însușesc prin lectura sur- 
selor care prezintă tot ce s-a făcut până la 
tine, dar și ultimul cuvânt al științei. Inter- 
netul în acest sens este mărginit. Prin carte, 
nu prin facebook, devii Om cu literă mare. 

4. Vorbirea corectă și logică este imagi- 
nea înţelepciunii. 

5. La universitatea noastră suntem 
îndemnați să ne dezvoltăm gândirea alter- 
nativă, să participăm la discuţii, să accep- 
tăm noul, să rezervăm timp pentru a gândi 


și a crea... Am înţeles de ce: să promovăm 
știința profesiei noastre și cultura, în gene- 
ral. 

6. Participarea noastră în activitatea 
științifică înseamnă deprinderi de a-ţi exer- 
cita funcţiile profesioanale creativ. 

7. N. Gogol zicea „Nu aduna bani, adu- 
nă-te cu oameni buni”. No comment! 


Mihaela Canter, 
Facultatea Ecologie și Protecţia Mediului: 

1. Studentul ideal trebuie să fie serior, 
educat și cu bun-simţ. 

2. Notele sunt asemeni unei haine. As- 
tăzi îţi stă bine, pentru că sunt noi. Mâine 
această haină se poate învechi. Garderoba 
trebuie mereu înnoită, ca să fii în pas cu 
timpul. La fel și cu notele, mereu trebuie să 
corespunzi notelor. 

3. Poate cineva să trâmbiţeze: „Car- 
tea a trecut în istorie..., suntem în secolul 
informaţiei electronice...!”. u totuși cred că 
adevărata călătorie în istorie poate fi făcută 
doar cu cartea în mână, prin lectură. 

4. Cultura vorbirii este oglinda ta: 

„Vorbeşte, ca să te văd”, spunea Socrate. 

5. Domeniul de activitate va progresa 
doar dacă specialistul își exercită funcţiile în 
mod creativ. 

6. O prioritatea a studiilor de la facul- 
tate este activitatea științifică. Problemele 
ecologice actuale nu pot fi rezolvate în afara 
științei. 

7. Relaţiile trebuie să fie amicale și baza- 
te pe încredere. 

Opiniile pot fi cele mai diverse. Cert ră- 
mânecă studenţii noștri trebuie să fie harnici, 
responsabili, punctuali, creativi, prietenoși, 
cu un înalt grad de cultură, înţelepţi, activi... 


IUL LAU AAA AULA AAA DA La O frumoasă vârstă a împlinirilor ia 


VIVAT NOSTER PROFESSORE! 


Pavel Midrigan, 
născut la 24 martie 1957, 

doctor în științe politice, decan al Facultăţii de 
Relașii Internaţionale, distins specialist în do- 
meniul dreptului și al științelor politice, talentat 
organizator al procesului de studii universitare, 
cunoscut comentator la emisiunile televizate, 

Colegii și studenţii de la universitate îi adre- 
sează cele mai frumoase urări de sănătate și 
noi realizări în promovarea dreptăţii sociale și a 


Valentin Așevschi, 
născut la 1 aprilie 1947, 


doctor conferenţiar în biologie, decan al Facultăţii Ecologie și Protecţia 
Mediului. E un specialist de înaltă calificare în domeniul ecologiei și 
protecţiei mediului, cu mare experiență în domeniul educaţional. Autor a 
peste 200 de studii științifice publicate. 

Aria intereselor științifice: ecologia generală, ecologia acvatică, ecotoxi- 
cologia, hidrobiologia, managmentul ecologic, dreptul ecologic, etc. Iscusit 
diriguitor al procesului de învățământ superior. 

La această vârstă a frumoasei împliniri, îi dorim multă sănătate și reali- 


învățământului universitar modern. 


D e când a apărut pe lume, am înţeles că el va aduce lumi- 
na în viaţa noastră. Acum e deja mare, student în anul 
III la USPEE „C. Stere”, Facultatea de Drept, și continuă să ne 
bucure cu rezultate frumoase la învățătură și atitudine respon- 
sabilă faţă de ceea ce face. Recunosc, poate nu suntem chiar 
părinţii ideali, mereu ocupați și mai puţin atenţi la eșecurile co- 
pilului, dar una este cert, el e foarte bravo și nu pentru că e fiul 
nostru, ci pentru felul său de a fi, un student responsabil, cre- 


Cred în viitorul frumos al copilului meu 


ativ, respectuos, omenos și mereu implicat în diverse activităţi, 
fie la facultate, fie voluntariat. Și aici, cred, totuși, că e meritul 
profesorilor universitari care îl motivează și-l încurajează, plă- 
mădesc cu grijă chipul specialistului de calitate. Pentru noi, cea 
mai relevantă, în acest sens, este plăcerea lui de a merge la 
ore, pe care le definește ca „cele mai captivante și încărcate de 


Yn A 


viaţă”, întrucât sunt cunoștințe însușite în mod practic. 
USPEE este universitatea care îi pregătește pentru viață 


zări în sfânta sa menire de păzitor al naturii și dascăl înzestrat prin vocaţie! 


cu adevărat, îi învaţă să se dezvolte, să fie creativi, să devină 
personalităţi realizate. Prin urmare, o universitate ideală nu 
poate avea altfel de studenți, decât ideali. 

Sincere mulțumiri pentru calitatea serviciilor prestate, 


profesionalism și dăruire de sine! 


Cred în viitorul frumos al copilului meu! 


Tatiana Cărăuş, 
părinte 

ea mai serioasă încercare pen- 
C: studenții de la ultimul an 
de studii este elaborarea și susținerea 
tezei de licenţă. E un fel de a confrun- 
ta cel de al nouălea val. Autorii tezelor 
de licenţă sunt azi în căutarea adevă- 
rului științific. Ei știu ce au de făcut: să 
ia o atitudine critică față de cele tra- 
tate aterior, să-și sprijine tezele prin 
dovezi incontestabile și material fac- 
tologic cât mai bogat, dar și să propu- 
nă niște noi soluţii ale problemelor la 
care se referă. 

Redacţia noastră s-a interesat la 
studenții ultimului an de studii de la 
Facultatea Ecologie și Protecţia Me- 
diului cu următoarele întrebări: 

1. La ce temă lucrează; 

2. Cum motivează alegerea temei; 

3.Ce probleme nerezolvate la 

temă au depistat; 

4. Ce urmează să demonstreze. 


Publicăm câteva răspunsuri: 


Ruslan Gutovschi: 


1. „Studiul poluării fonice şi 
influenţa ei asupra sănătăţii”. 

2. Sunt cunoscute mai multe tipuri 
de poluări ale naturii, mai puţin se dis- 
cută despre cele fonice... Uneori nu li se 


acordă nici o atenţie, deși ele afectează 
sistemul auditiv, dar și cel nervos al omu- 
lui. Poluarea fonică pot fi cauze ale tulbu- 
rărilor de somn, ale hipertensiunii arteria- 
le, ale bolilor mentale ș.a.m.d. 

3. Până la momentul de faţă, nu am 
găsit cercetări în domeniu poluării foni- 
ce, care mi-ar răspunde exhaustiv la toate 
întrebările pe care mi le pun în teza de 
licenţă. 

4. Numărul surselor bibliografice este 
foarte redus. Poluarea fonică devine tot 
mai acută. Cugetăm asupra unor măsuri 
eficiente pentru combaterea și atenuarea 
nivelului de zgomot în orașul Chișinău. 


Petru Mirzac: 


1. „Problemele ecologice și de mediu 
în raionul Strășeni”. 

2. Sunt de baștină din orașul Strășeni și 
știu care sunt problemle majore ecologi- 
ce. Pot și vreau să propun unele soluții de 
management ecologic corecte. 

3.Sunt de acord cu toate măsurile 
propuse ca încercări de management 
ecologic. Încercarea vină n-are, dar care 
a fost efectul? Desigur, e o întrebare re- 
torică. Starea ecologică e bine cunoscută. 
Un monument al dezastrului ecologic este 
starea în care a ajuns râul Bâc. 

4. Vreau să expun doar câte ceva din 


Cugetând asupra tezei de licenţă 


istoria orășelului Strășeni, ca pe acest fon 
să vedem cum au luat naștere punctele 
orășenești de poluare a mediului. Ceea ce 
îmi propun prioritar este căutarea unor 
soluţii pentru a stopa focarele de infecție 
a naturii. 


Radu Verhoveţchi: 


1. „Studiul calităţii ecologice ale unor 
produse agro-alimentare în Republica 
Moldova. Probleme și soluţii de amelio- 
rare.” 

2. Familia mea activează în secto- 
rul agrar. l-am văzut pe părinți mereu 
îngrijoraţi de problemele cotidiene. Cele 
mai multe sunt legate de calitatea ecolo- 
gică. Mă pun la curent și pe mine. 

3.Este o practică defectuoasă de a 
face agricultură numai prin chimicale. Pâi- 
nea trebuie s-o facem curată și gustoasă. 
Îmi frământ capul asupra unor tehnologii, 
care ar putea să mai discrețească fruntea 
celor de la ţară. 

4. În lucrarea mea voi demonstra, cred, 


Un pas spre carieră 


convingător că tehnologiile efective de 
a obține produse alimentare ecologice 
trebuie găsite și aplicate cu orice preţ. 


Irina Samanati: 


1. „Protecţia ecologică a spațiilor 
verzi și a zonelor ecoturistice din ra- 
ioanele Șoldănești, Rezina. Măsuri de 
management ecologic de ameliorare.” 

2. După trei ani de studii la ecolo- 
gie mi s-au deschis ochii asupra multi- 
plelor probleme ecologice din raionul 
Șoldănești, care e baștina mea. Nu pot 
fi indiferentă în fața decesului spaţiilor 
verzi și al zonelor eco-turistice care se 
transformă în gunoiști. 

3.Mă irită nepăsarea organelor de 
decizii, a oamenilor față de mediul nos- 
tru. Reguli legislative ecologice se emit, 
dar toate rămân ineficiente. 

4. Am adunat material faptic efici- 
ent pentru a formula întru câtva pe nou 
problemele, ca să ajung la niște propu- 
neri de soluționare. 


Gabriel Olaru se apropie de finalul primului ciclu de studii la Facultatea Relaţii 
Internaţionale și Științe Socioumane. Visează „de un secol” să-și găsească locul potrivit 
într-o sferă ce ţine de activitatea diplomatică. Își dă bine seama că materia ce ţine 
de pregătirea sa profesională trebuie însușită temeinic. Rezultatele sesiunilor sunt o 


Reporterul: Se încheie al treilea an de când navigaţi spre 
o insulă îndepărtată din ocean: Insula Bunei Speranţe. lată că 
de după orizont se arată țărmul acestui pământ. Acolo se află 
comoara pe care ați căutat-o, profesia la care aţi visat. Cu ce 
bagaj veţi debarca pe țărmul necunoscut? 


Gabriel Olaru: Nu este chiar atât de necunoscută Insula 
Bunei Speranţe, viitoarea mea profesie. Toţi cei trei ani de 
studii au fost dedicați însușirii tuturor problemelor care vor 
urma, pășind pe acest țărm. 


R.: Cunoștinţele teoretice le-aţi fi putut acumula la orele 
de curs predate cu atâta profesionalism de către distinșii pro- 
fesori de la facultate... 


G. O.: Da, am avut fericirea să ascultăm cu sufletul la gură 
povestiri captivante despre marii diplomaţi ai lumii, începând 
cu antichitatea și terminând cu cei ai zilelor noastre. Ba, une- 
ori cu regret, că în diplomaţia noastră lipsesc personalități si- 
milare cu cele ale somităţilor diplomatice cunoscute în prac- 
tica mondială. 


R.: Pentru a însuși materia teoretică la dispoziţia studen- 
tului sunt numeroase surse bibliografice tipărite și electronice. 
Viitorul specialist mai dispune și de anumite deprinderi prac- 
tice... 


G. O.: Am înţeles aluzia. Deprinderile profesionale le-am 
căpătat la practicile de iniţiere și de profesionalism efectu- 
ate la cancelaria de Stat, la Parlament, la Comisia Securităţii 
Naţionale. 


R.: Numiţi patru calităţi inerente ale unei persoane care 
practică activitatea diplomatică. 


G. O.: În postura mea de student, îmi pare că o persoa- 
nă cu preocupări diplomatice trebuie să aibă toate calitățile 
pozitive. În mod deosebit preţuiesc devotamentul acestor 
oameni. 

Dacă ai menirea să aperi interesele tuturor cetățenilor, nu 
le urmări pe cele personale sau de partid. În funcţie de șef 
de stat, de exemplu, un președinte al țării devine un apărător 


devotat al cauzei naționale. O altă calitate, abilitățile profesi- 
onale, care se manifestă și prin acțiunile sale de dezvoltare a 
unor relații de bun-simt cu ţările vecine, de care beneficiază 
propriul popor. 


Să fie oare niște semne ale unei strategii diplomatice de 
rezolvare a unor diferende dintre state sau de menţinere a 
unor relații normale, când se fac declaraţii la auzul cărora 
rămâi perplex. Una înveţi la facultate și de alta te lovești în 
realitate. 

Este oare în interesul naţional să declari în niște sfere în- 
alte că o parte a României trebuie să aparțină Ungariei, iar 
cealaltă parte Republicii Moldova. 

Diplomatului nostru îi aparțin și alte afirmaţii de același 
gen de care se crucește lumea. 

Prețuiesc deosebit de mult cultura și onestitatea unei per- 
soane care e legată de activitatea diplomatică. Nu trebuie aici 
să exemplificăm, doar urmăriţi activitatea politicienilor zi de 
zi, cultura lor generală și cultura vorbirii. Aici onestitatea ră- 
mâne cu capul spart. 


dovadă sigură a acestei convingeri. Totodată, în opinia lui Gabriel, evoluţia diplomaţiei 
nu trebuie să stagneze. În noile condiţii se cer înnoite stilurile și strategiile de negociere 
diplomatică. Ca student, care are încă mult de studiat, nu se vede în drept de a da reţete 
universale privind rezolvarea multiplelor probleme de ordin diplomatic. 


R.: În anul cucoșului mai trebuie să puneţi pe masă o 


teză de licenţă. La ce temă lucraţi? 


G. O.: Mă interesează, în mod deosebit, nu atât proble- 
mele generale ale activităţii diplomatice ale unui stat, cât 
particularitățile activității dimploatice, în condiţii „inedite”, 
precum este Republica Moldova. 


R.: Cum aţi formula noutatea cercetării dumneavoas- 
tră? 


G. O.: Aș dori să văd niște stiluri și strategii de negocieri 
cu perspective, care să facă cinste unui tânar stat, care se 
dorește a fi independent. 


R.: Mulţumesc pentru interviu. Ce doleanţe aţi adresa 
colegilor? 


G. O.: Să-și cunoască în profunzime „meseria”. Să fie in- 
ventivi în procesul de exercitare a profesiei. Să promoveze 
cultura, în genere, și cea a relaţiilor dintre oameni, în mod 
special. 


Mihai Petrescu 

Date remarcabile 
(martie, aprilie) 


Æ lon Creangă, scriitor, pedagog (1837- 
1889), 1 martie, 150 de ani dela naștere. 

Æ Eugen Doga, compozitor (1937), 1 mar- 
tie, 80 de ani de la naștere. 

Æ Eugen Ureche, actor (1917-2005), 7 
martie, 100 de ani de la naștere. 

* Ziua Internaţională a Femeii (Sărbătoa- 
re internaţională, recunoscută de ONU din 
1977). 

** Mircea Eliade, prozator, eseist și filolog 
(1907-1986), 9 martie, 110 ani de la naștere. 

*% Gavriil Musicescu, compozitor, dirijor 
de cor și pedagog (1847-1903), 10 martie, 
170 de ani de la naștere. 

* Ziua umorului — 1 aprilie. 


Duminica Floriilor 


Se sărbătorește în ultima duminicădin 
post, înainte de Paște. Se comemorează un 
eveniment important din viața Mântuitoru- 
lui, intrarea triumfală a lui Isus Hristos în le- 
rusalim. Despre acest eveniment povestesc 
toate cele patru Evanghelii. 

Intrarea în lerusalim a lui Isus Hristos că- 
lare pe un măgăruș este foarte semnificativă, 
fiind un semn al modestiei mântuitorului. 

Cuvântul Florii nu este atestat în Biblie. 
Denumirea aceasta vine de la numele zeiței 
romane a florilor, Flora (Floraria). Peste 
această sărbătoare romană, creștinii au su- 
prapus sărbătoarea intrării lui Isus Hristos în 
lerusalim. Până la Creștinism zeiţa reînvierii 
naturii era sărbătorită la 28 aprilie. 


O acțiune de caritate 


enatul Studenţesc a organizat o 
acțiune de caritate cu genericul „Dă- 


ruind, câștigi un zâmbet!” Acţiunea de cari- 
tate a durat două săptămâni în care au fost 


„A vorbi sănătos limba mamei este 
o datorie, una dintre cele patriotice.” 
(Grigore Vieru) 


Glosar al greșelilor în 
comunicarea verbală 


GREȘIT CORECT 
sânt: ei sânt din sunt 
școala mea 
scade: eu aș scade, scădea 
eu voi scade 
(tu) scăpi (tu) scapi 
a se schimba: hai hai să ne schimbăm 
să ne schimbăm cu locurile 
locurile 
a scri: noi scrim, a scrie: noi scriem, 
voi scriti voi scrieți 
scrutin electoral scrutin 
(pleonasm) 
scump: preţ scump pret mare 
servici: el e la servici serviciu 
sesie: sesia de vară sesiune 
spăriet speriat 
spital clinic spital 
(pleonasm) 


Ca element de com- 
punere super nu 
poate fi folosit de 
sinestătător. Corect: 


super: - Ce părere ai | superom, supercalcu- 


despre el? lator, superexpres etc. 
- E super! Cuvântul super nu 
formează grade de 
comparație. 
Surpriză surpriză 
neașteptată 
(pleonasm) 


colectate bunuri pentru luliana Eftodi, fetița 
care suferă de deficiență de văz. 

Într-o zi de iarnă, 
membrii Senatului 

Studenţesc au adus 
zâmbete și bucurii în 
casa familiei Eftodi din 
satul Lozova. Surpriza 
a fost una deosebit 
de plăcută, iar Iuliana 
nu a putut ascunde 
lacrimile de bucurie. 
Studenţii universităţii 
noastre au dat dovadă 
de receptivitate, grijă, 
atenţie și dorinţa de 
a-i ajuta pe cei mai 
triști decât noi. Pe vii- 
tor se vor mai ograniza 
acțiuni de caritate. 


Cristina Rughină, 
an Il, Drept, 
membru al Senatului Studenţesc 


Mărgăritare din opera lui 
Grigore Vieru 


= nn Grigore Vie- 
TAINA CARE ru, Poetul nea- 
mului, a ştiut, 


MÀ APARA 


es ata 


cum nimeni altul, 
să așeze alături 


cuvintele Grai, 

= Mamă, Patrie, lu- 
a I) bire. 

XÆ Deși pă- 

as mântul se învâr- 


te mereu, m-am 
născut acasă. 

3 Degeaba a venit libertatea, dacă fraţii 
nu se cunosc între ei. 

** Basarabia este un copil înfășurat în 
sârmă ghimbată. 

3 Să ai un prieten în familie, unul în ţară, 
unul în lume și unul în cer. Mai mulți numai 
Dumnezeu poate avea. 

*%* Dorința este aminitirea a ceea ce a 
fost, dorul — a ceea ce va fi. 

** Femeia este al cincilea anotimp, în 
care natura se odihnește, amintindu-și toate 
florile primăverii, toate privighetorile verii, 
toți strugurii toamnei și toate ninsorile iernii. 

Æ Ochii îs doi și-s tristi, d-apoi inima, sin- 
gură?! 

X% Un nume curat — iată care este țărâna 
cea mai ușoară pe pieptul celui coborât în 
pământ. 

Æ Nici o mamă nu poate ști viața cui 
leagănă: a unui viitor rege sau a unui viitor 
criminal. 

*%* Dacă aș avea două inimi, una aș vrea 
să gândească. 

Æ Nimeni nu știe mai bine ca inima se- 
cretele creierului. Poezia ar fi secretul creie- 
rului scăpat din gura inimii. 

* La trei lucruri se pricep și bărbaţii bine: 
să însămânţeze femeia, să facă războaie și 
să caute în cratiţă. 

** Mama este începutul tuturor începu- 
turilor. 

Cr.R. 


Stiati că... 


3 Venus este singura planetă din Siste- 
mul solar cu nume de femeie. 

** Cuvântul femeie provine din limba la- 
tină, familia „familie”. 

Æ Majoritatea stelelor, sateliților, uraga- 
nelor poartă nume de femeie. 

* Peste tot în lume, speranţa de viaţă a 
femeii este mai mare decât a bărbatului. 

** Prima femeie doctor a fost Merit Ptah 
(Egiptul Antic, anul 2700 î.H.). 

** Femeile spun aproximativ 20.000 de 
cuvinte într-o zi, cu aproximativ 13.000 mai 
mult decât bărbaţii. 

Æ Marie Curie este singura femeie care 
a câștigat vreodată două premii Nobel, unul 
în fizică și altul în chimie. 

** Jane Addams este prima femeie din 
lume care a câștigat Premiul Nobel pentru 
Pace. 

** Primul programator din lume a fost 
femeie, Ada Lovelace. 

** Prima ţară care le-a dat femeilor 
dreptul la vot a fost Noua Zelanda, în anul 
1898. În România femeile au primit dreptul 
acesta în 1938. 

Æ Rusoaica Valentina Tereşkova a deve- 
nit, pe 16 iunie 1963, prima femeie care a 
efectuat un zbor în spaţiul cosmic. 


1 aprilie — Ziua umorului 


N u se cunosc cu exactitate originile 
zilei de 1 aprilie. Mai întâi de toa- 
te, Ziua Păcălelilor este asociată cu sosirea 
târzie a primaverii la începutul lui aprilie. 
Însăși natura joacă festa oamenilor, „păcă- 
lind” seminţia umana cu schimbări bruște 
și capricioase ale vremii. Cu toate acestea, 
obiceiul de a păcăli datează din perioada 
romanilor, fiind inclus in cadrul serbărilor 
Hilaria pe care romanii le organizau pe 25 
martie. Râzând și glumind, romanii celebrau 
echinocțiul de primavară și instalarea primă- 
veriii, dar și revenirea la viaţa a lui Attis, zeu 
al vegetației și al naturii. 

O altă opinie: 1 Aprilie ca zi în care oa- 
menii se ţin de farse și păcăleli a început în 
Franţa, secolul XVI. Conform vechiului ca- 
lendar iulian, Anul Nou era sărbătorit pe du- 
rata a 8 zile, începând cu 25 martie și culmi- 
nând cu ziua de 1 aprilie. Anul Nou nu putea 
fi sărbătorit altfel decât prin muzică, dans, 
petreceri și multă voie bună. 

În timpul domniei regelui Charles IX are 
loc însă reforma calendarului, iar vechiul ca- 
lendar este înlocuit de calendarul gregorian. 
Pentru prima oară, în 1582, Anul Nou nu 
mai este sărbătorit la 1 aprilie, ci la 1 ianu- 
arie. Până la 1752, Marea Britanie a refuzat 


să accepte noul calendar. Aici, ca în Scoţia, 
păcălelile de 1 Aprilie au început să capete 
teren, devenind tradiție odată cu adopta- 
rea noului calendar. Cei care continuau să 
sărbătorească anul nou de 1 aprilie erau 
considerați „păcăliții de 1 aprilie”. 

Conform unei alte teorii, Ziua Păcălelilor 
ar avea de fapt legatură cu festivalul hindus 
Holi, festival ce are loc la finele lui martie și 
reamintește anual de victoria asupra răului. 

Timp de 200 de ani, practica farselor de 
1 APRILIE, ZIUA PĂCĂLELILOR, s-a răspandit 
în Anglia și în Statele Unite. Toate farsele 
trebuie să fie făcute până la ora prânzului. 
Orice farsă făcută după această oră va adu- 
ce ghinion. 

Cei care nu răspund cu zâmbetul pe buze 
unei farse făcute se zice că vor fi urmăriţi de 
ghinion tot anul. 


e Deoarece uitase să-și ia ochelarii, 
Enștein îi ceru chelnerului să-i citească lista 
cu meniuri. Acesta îi răspunse promt: 

- Nu pot, domnule! Și eu sunt analfabet 
ca și dumneavoastră. 


Æ Un spaniol bogat a venit la Paris, ca 
Picasso să-i facă portretul. La întoarcerea în 
ţară, vameșii au considerat că pictura nu e un 
portret, ci schița unei mașini secrete... Fiind 
consultat un inginer, acesta s-a pronunţat 
astfel: 

-  Dacă-i mașină, să fiţi liniștiți, ea nu va 
merge niciodată. 


3 - Cât mă costă? Întreabă Paganini pe 
vizitiul care-l dusese la concertul din seara 
respectivă. 

- Douăzeci de franci. 

- Cum, s-au scumpit trăsurile? 

- Nu, dar când câştigi 4000 de franci 
cântând numai pe o singură strună, puteţi 
plăti 20 de franci unui birjar. 

- Uite ce! la deocamdată 2 franci, iar 
ceilalţi îi vei primi când vei reuși să mă duci 
pe o singură roată, îl atenţionă celebrul 
violonist. 


Æ Charlie Chaplin a fost întrebat: 

- După experiența dumneavoastră de o 
viață, care femei sunt mai fidele? Cele blonde, 
cele brunete sau cele roșcate? 

-  Celecărunte. 


3 wA pz 


